b"\n_START_ARTICLE_\nErotomania\n_START_SECTION_\nLa s\xc3\xadndrome\n_START_PARAGRAPH_\nEl nucli de la s\xc3\xadndrome \xc3\xa9s que la persona afectada t\xc3\xa9 la creen\xc3\xa7a delirant que una altra persona, generalment d'un estatus social superior, est\xc3\xa0 secretament enamorada d'ella. El qui la sofreix pot creure tamb\xc3\xa9 que l'objecte del seu deliri comunica secretament el seu amor per m\xc3\xa8todes subtils, com la posici\xc3\xb3 del cos, la situaci\xc3\xb3 dels objectes de casa o altres actes aparentment innocus (o, si la persona \xc3\xa9s una figura p\xc3\xbablica, mitjan\xc3\xa7ant pistes en els mitjans). L'objecte del deliri, normalment, t\xc3\xa9 molt poc o gens de contacte amb la persona que delira, qui sovint creu que l'objecte va iniciar la relaci\xc3\xb3 fict\xc3\xadcia. Els deliris erotoman\xc3\xadacs es troben t\xc3\xadpicament en el context de l'esquizofr\xc3\xa8nia._NEWLINE_Ocasionalment, l'objecte dels deliris pot no existir, tot i que m\xc3\xa9s freq\xc3\xbcentment, s\xc3\xb3n personatges medi\xc3\xa0tics com a cantants, actors i pol\xc3\xadtics."